L’Antic Mercat de Burjassot acull el sopar de les Clavarieses de l’Encontre
2025-07-24

Com a avantsala al seu gran dia, el Diumenge de Resurrecció, en el qual celebraran la seua festa, les Clavarieses del Santíssim Encontre de Burjassot proposen un sopar de germanor en el qual animen a participar a tot el municipi.

Així, l’Antic Mercat Municipal de Burjassot acollirà, el dissabte 6 d’abril a les 21 hores, el sopar de les Clavarieses que seran les encarregades d’aportar al sopar l’aperitiu, la beguda, els dolços i el café. Les persones que vulguen gaudir del sopar tan sols hauran de portar el seu entrepà i comprar el tiquet del sopar, amb un donatiu de 5€, que es podrà adquirir els dies 1, 3 i 5 d’abril en el Círculo Católico, de 19 a 21 hores.

Les Clavarieses de l’Encontre volen posar el fermall al gran any que han viscut  amb aquest sopar de confraternitat obert a tota la ciutadania.